Hyun Bin

Si Hyun Bin (ipinanganak bilang si Kim Tae-pyung noong Setyembre 25, 1982) ay isang Timog-Koreanong aktor.

Unang nakatawag si Hyun Bin ng malawakang pansin para sa kanyang papel sa My Name is Kim Sam-soon, isang Koreanovelang romantikong komedya noong 2005. Simula noon, lumabas siya sa mga pangunahing papel sa mga iba pang matagumpay na teleserye tulad ng Secret Garden, isang dramang romantikong pantasya (2010–2011); Memories of the Alhambra, isang dramang pantasya  (2018–2019); at Crash Landing on You, isang dramang romantiko (2019–2020). Sumikat pa lalo si Hyun Bin sa pagbibida sa mga iilang patok sa takilya; ang Confidential Assignment, isang aksyong pampigil-hininga; ang The Swindlers (2017) at The Negotiation (2018), dalawang pampigil-hiningang kriminal; pati na rin ang Rampant, isang pelikulang katatakutan (2018).

Pinuri si Hyun Bin ng mga kritiko para sa kanyang pagganap sa Late Autumn, isang pelikulang melodrama, na nilabas sa  Ika-61 Berlin International Film Festival. Sa buong karera niya, nanomina siya para sa mararaming gantimpala, kabilang ang lima sa Baeksang Arts Awards, at ginantimpalaan sa pag-aarte, tulad ng Grand Prize (Daesang) para sa TV sa ika-47 Baeksang Arts Awards.

Pilantropiya 
Noong Oktubre 29, 2013, natanggap ni Hyun ang parangal ng Pangulo sa 50th Savings Day na ginanap ng Financial Services Committee, para sa pag-ipon ng 35 bilyong won (humigit-kumulang US$33 milyon) sa loob ng labing pitong taon. 

Noong Pebrero 2016, nakibahagi si Hyun sa isang campanya ng kamalayan laban sa kalupitan sa mga hayop. Bilang bahagi ng proyekto, ang ahensya ni Hyun na VAST Entertainment ay naglabas ng mga larawan niya na nakikipag halubilo sa isang retiradong search and rescue dog na pinangalanang "Vision".

Noong Marso 2020, ipinahayag na si Hyun ay nagbigay ng lihim na donasyon na 200 milyong won sa non-profit na organisasyon, Community Chest of Korea, upang tumulong sa paglaban sa pagsiklab ng COVID-19 noong Pebrero 21, 2020. Kasama rin si Hyun bilang miyembro sa "Honor Society", isang grupo ng mga pangunahing pribadong donor, para sa kanyang maraming mga donasyon sa iba't ibang layunin. Patuloy niyang sinusuportahan ang mga proyekto ng mga organisasyon tulad ng Save the Children, Community Chest of Korea at mga internayonal relief na mga NGO. 

Noong Marso 8, 2022, nagbigay si Hyun ng donasyon na ₩200 milyon sa Hope Bridge Disaster Relief Association, kasama si Son Ye-jin para tulungan ang mga napinsala ng napakalaking wildfire na nagsimula sa Uljin, Gyeongbuk at patuloy na kumalat sa Samcheok , Gangwon.

Pansariling buhay

Kamusmusan at Edukasyon 
Si Hyun ay ipinanganak at lumaki sa Seoul at may isang nakatatandang kapatid na lalaki. Nagtapos siya sa  School at nag-aral sa , kung saan nagtapos siya ng Theater Studies noong 2004. Noong 2009, nag-enrol siya sa parehong unibersidad upang makakuha ng Master's degree.

Kasal 

Noong Enero 1, 2021, kinumpirma ng ahensya ni Hyun na may relasyon siya sa aktres na si Son Ye-jin, ang kanyang co-star sa The Negotiation (2018) at Crash Landing on You (2019–2020), mula noong nakaraang taon, pagkatapos Nagtapos ang Crash Landing on You. Noong Pebrero 10, 2022 inihayag nina Son at Hyun Bin ang kanilang plano na magpakasal sa pamamagitan ng pag-post ng isinulat nilang liham sa kanilang kanya-kanyang sosyal media account. Ikinasal sila sa isang pribadong seremonya noong Marso 31, na dinaluhan ng kanilang mga magulang at mga kaibigan. 

Noong Hunyo 27, inihayag ni Son na buntis siya sa kanilang unang anak, at nanganak siya ng isang lalaki noong Nobyembre 27, 2022.

Pilmograpiya

Pelikula

Mga teleserye

Palabas sa telebisyon

Pagpapakita sa mga music video

Discograpiya

Ambassadorship

Talasanggunian 

Nabubuhay na mga tao
Ipinanganak noong 1982
Mga artista mula Timog Korea